24.2.2022
FI
Euroopan unionin virallinen lehti
L 45/1395 KOMISSIO PILOTTIHANKKEET
LUKU PP 01 — TUTKIMUS JA INNOVOINTI (jatkoa) PP 01 22
(jatkoa)
PP 01 22 01
(jatkoa) Selvitysosa Pilottihankkeen yleisenä tavoitteena on luoda ensimmäinen unionin julkinen tietokanta ihmisen biologiaan perustuvista malleista ja muista kuin eläinkokeista ja tarjota siihen avoin pääsy tiedeyhteisölle, kuten hankkeiden arvioijille ja eettisille arviointikomiteoille.
Tutkimukseen ja testaukseen käytetään unionissa joka vuosi noin 10 miljoonaa eläintä ja koko maailmassa noin 200 miljoonaa eläintä.
Komission yhteisen tutkimuskeskuksen pääosaston eläinkokeille vaihtoehtoisia tutkimusmenetelmiä edistävä Euroopan unionin vertailulaboratorio (DG JRC EURL ECVAM) käynnisti vuonna 2017 joukon tutkimuksia, joissa tarkastellaan jo käytettävissä olevia ja syntymässä olevia muita kuin eläinkokeisiin perustuvia malleja, joita käytetään tutkimuksessa seitsemällä taudinalalla: 1) hengityselinsairaudet, 2) rintasyöpä, 3) immuno-onkologia, 4) kehittyneiden terapeuttisten lääkevalmisteiden immunogeenisuus, 5) hermoston rappeutumissairaudet, 6) sydän- ja verisuonitaudit ja 7) autoimmuniteetti.
Vuonna 2020 julkaistiin kaksi ensimmäistä tutkimusta (hengitysteiden sairauksista ja rintasyövästä), ja muiden tutkimusten julkaisua odotettiin vuonna 2021.
Näistä huomattavista ponnisteluista huolimatta on vaarana, että tämä työ saattaa vanhentua nopeasti, koska tieto lisääntyy vauhdilla, joten sen käyttöikä lyhenee.
Pilottihankkeen tavoitteena onkin kehittää tekoälyä käyttävä automatisoitu tietokanta, johon kerätään ja jossa jäsennellään biolääketieteellisessä tutkimuksessa käytettäviä muita kuin eläinkokeisiin perustuvia menetelmiä.
Muut kuin eläinkokeisiin perustuvat menetelmät vastaavat ihmissoluihin ja kudosmuokkaukseen perustuvia in vitro -menetelmiä tai in silico -lähestymistapoja, joissa käytetään tietokonemallinnusta ja simulointia.
Tekoälyn hyödyntäminen laajan julkaistun kirjallisuuden tutkimiseen mahdollistaa ajantasaisen, uusimman tietolähteen luomisen ja ylläpitämisen biolääketieteellisessä tutkimuksessa käytettävien muiden kuin eläinkokeisiin perustuvien menetelmien kokoamiseksi.
Lisäksi tekoälyyn perustuvan lähestymistavan avulla voidaan suunnitella ja toteuttaa kestävästi alusta, jota kolmas osapuoli voi helposti ylläpitää ja jota voidaan edelleen tarkentaa yhteisöpohjaisen tuen avulla.
Kun ymmärretään biolääketieteellisessä tutkimuksessa käytettäviä toimivia muita kuin eläinkokeisiin perustuvia menetelmiä ja jaetaan niistä tietoa, voidaan todennäköisesti kannustaa, helpottaa ja mahdollisesti nopeuttaa tiedeyhteisön siirtymistä ihmisen biologiaan perustuviin menetelmiin.
Ihmisen biologiaan perustuvien mallien ja menetelmien käyttö on välttämätöntä, jotta voidaan parantaa biolääketieteellisen tutkimuksen relevanssia, lisätä todennäköisyyttä, että tulokset hyödyttävät potilaita, ja nopeuttaa tutkimustulosten siirtämistä kliinisiksi ja kansanter­ veydellisiksi käytännöiksi.
Tekoälyn käyttö on ratkaisevan tärkeää sen valtavan tietomäärän automatisoinnille ja kustannustehokkaalle hakemiselle, jota tarvitaan sen varmistamiseksi, että tietämys pysyy ajan tasalla.
Itse asiassa tekoälyn käyttö on jo osoittautunut hyödylliseksi, ja unionin elimet, kuten EFSA, käyttävät sitä usein näyttöön perustuvan tieteen automatisointiin.
Tavoitteet: Viime kädessä pilottihankkeessa kehitetään unionin ensimmäinen julkinen tietokanta biolääketieteellisessä tutkimuksessa käytettävistä ihmisen biologiaan perustuvista muiden kuin eläinkokeisiin perustuvista menetelmistä.
Tämä toteutetaan seuraavasti: — Yhdistetään yhteisen tutkimuskeskuksen pääosaston vaihtoehtoisia tutkimusmenetelmiä edistävän Euroopan unionin vertailulaboratorion nykyisten seitsemän tutkimuksen tulokset alustavan tietokannan luomiseksi. — Sovelletaan näitä tuloksia, jotta voidaan kouluttaa tekoälyä hyödyntävää algoritmia, jolla täydennetään tietokantaa ja varmistetaan sen pitäminen ajan tasalla. — Suunnitellaan lisäintegraatioita tietokannan laajentamiseksi siten, että siihen sisällytetään myös muita ihmisen sairauksia koskevia muita kuin eläinkokeisiin perustuvia menetelmiä. — Kehitetään käyttäjäystävällinen verkkoliittymä, joka helpottaa sisällön yleistä hakua ja mahdollistaa haut muiden kuin eläinkokeisiin perustuvien menetelmien perusteella tiettyjen ihmissairauksien osalta.